cyanic-selkie/wikianc huggingface dataset:
উত্তর মিশিগান
সীমান্তের বিবরণ
এই অঞ্চলের দক্ষিণ সীমান্ত সম্পর্কে সঠিক ধারণা পাওয়া যায় না। এই অঙ্গরাজ্যের দক্ষিণ অংশের কিছু বসতি, তথা ফ্লিন্ট, পোর্ট হারন, ও গ্র্যান্ড র‍্যাপিডস নিজের দক্ষিণের শেষ সীমান্ত বলে মনে করে, কিন্তু আরও উত্তরের বসতিগুলো আরও উত্তরের প্লিজেন্ট পর্বতকে শেষ সীমান্ত মনে করে। ৪৫তম প্যারালাল লাইন উত্তর মিশিগানের উপর দিয়ে গেছে। নিম্নস্থ উপদ্বীপে এই অবস্থান মিসন পয়েন্ট লাইটকে চিহ্নিত করে।
জনসংখ্যা
মিশিগান অঙ্গরাজ্যের নিম্নস্থ উপদ্বীপের সবচেয়ে উত্তরের ২১টি কাউন্টিতে মোট জনসংখ্যার পরিমাণ প্রায় ৫০৬,৬৫৮।
কাউন্টিসমূহ
উত্তর মিশিগানে ২১টি কাউন্টি রয়েছে: • আলকোনা
• আলপেনা
• অ্যান্ট্রিম
• বেঞ্জি
• শার্লভোয়া
• শেবোগান
• ক্রফোর্ড
• এমেট
• গ্র্যান্ড ট্র্যাভার্স
• ইস্কো
• লিলানো
• কালকাস্কা
• মিসাউকি
• মন্টমোরেন্সি
• ওসকোডা
• ওটসেগো
• প্রেস্ক আইল
• রসকমন
• ওয়েক্সফোর্ড
নগরী, গ্রাম ও সম্প্রদায়সমূহ
উত্তর মিশিগানের নগরী, গ্রাম ও সম্প্রদায়সমূহ তালিকা নিচে দেওয়া হল: • আফটোন
• আলবার্ট
• আলোহা
• আলপেনা
• আটলান্টা
• আউ গ্রেস
• বার্টন সিটি
• বিভার আইল্যান্ড
• বিভারটন
• বিয়ার লেক
• বেকনাপ
• বেঞ্জোনিয়া
• বোলা
• ব্ল্যাক রিভার
• বোয়ন ফলস
• ব্রাইলি
• ক্যাডিলাক
• সেডার
• সেন্ট্রাল লেক
• শার্লেভোয়া
• শেবোগান
• ডেন্টন
• পূর্ব জর্ডান
• পূর্ব টাওয়াস
• এলবার্টা
• এক র‍্যাপিডস
• এম্পায়ার
• ফেয়ারভিউ
• ফাইফ লেক
• ফ্র্যাঙ্কফোর্ট
• গেলর্ড
• গ্লেনি
• গুডার
• গ্রিনবুশ
• গাস্টিন
• হেল
• হার্বার স্প্রিংস
• হ্যারিসভিল
• হক্‌স
• হেরন
• হিগিন্স লেক
• হিলম্যান
• অনর
• হৌটন লেক
• হুবার্ড লেক
• ইন্ডিয়ান রিভার
• ইটারলোশেন
• কালকাস্কা
• কালেভা
• কিংসলি
• লাশিন
• লেক অ্যান
• লেক লিলানো
• লুইস্টন
• লিংকন
• লং র‍্যাপিডস
• লস্ট লেক উডস
• লুডিংটন
• লুপটন
• ম্যাকিন্যাক আইল্যান্ড
• ম্যানিস্টি
• ম্যাপল রিজ
• মেৎজ
• মিলার্সবুর্গ
• মিও
• মোল্টকে
• মুলেট লেক
• ন্যাশনাল সিটি
লুই ব্লঁ
লুই ব্লঁ (Louis Jean Joseph Charles Blanc) (২৯ অক্টোবর, ১৮১১ – ৬ ডিসেম্বর ১৮৮২) সাহিত্যিক, সাংবাদিক ও লেখক। ১৮৪০ সালে তার বিখ্যাত বই The Organization of Labour ("শ্রমের সংগঠন") প্রকাশ হয়। তিনি রাষ্ট্র গণতন্ত্রের পক্ষে কাজ করেন। তার মতে রাষ্ট্র কর্মশালা খামার কারখানা দোকান প্রভৃতির ব্যবস্থা করবে এবং এর জন্য অর্থ খরচ করবে। যাদের চিন্তার ভিত্তিতে ১৮৪৮ সালে ফ্রান্সে বিপ্লবের সময় এই ধরনের ব্যবস্থা গৃহীত হয় লুই তাদের অন্যতম। তার মৃত্যু ১৮৮২ সালে।
উত্তর মিশিগান
নগরী, গ্রাম ও সম্প্রদায়সমূহ
• নর্থপোর্ট
• ওকেওক
• ওমের
• ওনাওয়ে
• ওনেকামা
• ওসিনেকে
• পেলস্টন
• পেটস্কি
• পোসেন
• প্রেসকট
• প্রেস্ক আইল
• রিচফিল্ড
• রজার্স সিটি
• রসকমন
• রোজ সিটি
• রাস্ট
• স্কটভিল
• সাউথ ব্রাঞ্চ
• স্ট্যানডিশ
• স্টার্লিং
• টাওয়াস সিটি
• টমসনভিল
• টোপিনাবি
• টাওয়ার
• ট্র্যাভার্স সিটি
• টার্নার
• টোয়াইনিং
• ভ্যান্ডারবিল্ট
• ওয়েস্ট ব্রাঞ্চ
• হুইটারমোর
• উইলবার
• ওলভারিন
বাংলাদেশ ইনস্টিটিউট অব ইসলামিক থট
বাংলাদেশ ইনস্টিটিউট অব ইসলামিক থট (বিআইআইটি) বাংলাদেশে অবস্থিত একটি গবেষণা ভিত্তিক চিন্তাধারা প্রতিষ্ঠান, যা যুক্তরাষ্ট্রের ওয়াশিংটন ভিত্তিক ইন্টারন্যাশনাল ইনস্টিটিউট অব ইসলামিক থটে নিবন্ধিত। বিআইআইটি গভীরতম শিক্ষার জন্য সংশ্লেষিত শিক্ষা, সংস্কৃতি ও নৈতিকতা গবেষণার সাথে জরিত। এটি ১৯৮৯ সালে প্রতিষ্ঠিত হয় এবং বর্তমানে এটি বেসরকারি সংস্থা হিসেবে নিবন্ধিত হয়ে কার্যক্রম পরিচালনা করছে।
নেতৃত্ব
বাংলাদেশী বুদ্ধিজীবী শাহ আব্দুল হান্নান এর সহযোগী প্রতিষ্ঠাতা ছিলেন এবং ট্রাস্টের প্রধান হিসেবে দ্বায়িত্ব পালন করেছেন।
অবস্থান ও সেবা
প্রতিষ্ঠানটির প্রধান কার্যালয় ছাড়াও চট্টগ্রাম, রাজশাহী ও কুষ্টিয়ায় বিভাগীয় কার্যালয় আছে। বিআইআইটির একটি সমৃদ্ধ লাইব্রিরী রয়েছে।
আজিজ সুপার মার্কেট
আজিজ সুপার মার্কেট বাংলাদেশের ঢাকা শহরে অবস্থিত একটি মাইলফলক স্থাপনা যা প্রধানত বই ও পোশাকের বাজার হিসাবেই প্রসিদ্ধ। ঢাকা শহরের প্রাণকেন্দ্র শাহবাগ চৌরাস্তা সংলগ্ন এলিফ্যান্ট রোডে এর অবস্থান। ১৯৮০-র দশকের মধ্যভাগ থেকেই আজিজ সুপার মার্কেট সাহিত্যপ্রেমী ও তরুণ কবি-লেখকদের প্রাত্যহিক তীর্থে পরিণত হয়। এখনো এটি সান্ধ্য আড্ডার জনপ্রিয় কেন্দ্র। দেশি-বিদেশি বইয়ের দোকানগুলোকে কেন্দ্র করেই এই আড্ডার সূত্রপাত। বইয়ের দোকানের পাশাপাশি অনেক রেস্তোরাঁ গড়ে ওঠায় আড্ডার আবহ জোরদার হয়।
ইতিহাস
জনৈক আজিজুল ইসলাম বায়নাসূত্রে মালিকানা নিয়ে নিজ নামে শপিং কমপ্লেক্স কাম অ্যাপার্টমেন্ট তৈরির পরিকল্পনা করেন ১৯৮১ সালে। পাঁচ বিঘা জমির ওপর এই সুপার মার্কেটের যাত্রা শুরু হয় নব্বইয়ের দশকের শুরুতে। ১৯৮৭ তে পাঠক সমাবেশ নামে একটি ক্ষুদ্রাকৃতি বইয়ের দোকানের মধ্য দিয়ে বই মার্কেট হিসেবে শুরু হয়েছিল এর যাত্রা। উদ্যোক্তা ছিলেন শহিদুল ইসলাম বিজু। নব্বই দশকের মাঝামাঝি নাগাদ এ মার্কেটের নিচ তলার প্রায় পুরোটা জুড়েই বইয়ের ছোট ছোট দোকান স্থাপিত হয়। অল্পদিনেই এ স্থান তরুণ লেখক ও বুদ্ধিজীবীদের মিলনমেলায় পরিণত হয়। দোতলায় বেশ কিছু লেখালেখি ও প্রকাশনা সংক্রান্ত সংগঠন স্থাপিত হয়, যার মধ্যে অন্যতম আহমদ ছফা স্কুল। এ মার্কেটের সন্নিকটেই ঢাকা বিশ্ববিদ্যালয় ও পাবলিক লাইব্রেরি। ফলে বিভিন্ন শিক্ষার্থী ছুটে আসেন এখানে যখন-তখন। আজিজ সুপার মার্কেটকে এক কথায় পাঠাগারও বলা হতো প্রথম দিকে। তবে শুরু থেকেই এখানে বাংলাদেশি বই অপেক্ষা ভারতীয় বইয়ের সমাবেশ ছিল বেশি। মার্কেটটি একটি ব্যতিক্রমধর্মী সাংস্কৃতিক কেন্দ্র হিসেবে গড়ে ওঠে। তৃতীয় সহস্রাব্দের কয়েক বছর গড়িয়ে গেলে বইয়ের দোকানগুলো অস্তিত্বের সংকটে পড়ে। অনেক বইয়ের দোকান বন্ধ হয়ে যায়, ফাঁকা স্থান দখল করে নেয় পোশাক ও চা-নাশতার দোকান। তবে সাহিত্যিকদের একটি চুম্বক কেন্দ্র হিসেবে আজিজ সুপারমার্কেট তার আদি চরিত্র এখনো বজায় রেখেছে।
বর্তমান অবস্থা
১৯৮৭ সালে 'পাঠক সমাবেশ' নিয়ে আজিজ মার্কেটের যাত্রা শুরু। এরপর বুক পয়েন্ট, প্রাকৃতজন, মনন, প্যাপিরাস, গ্রন্থ গ্যালারি, প্রাচ্য বিদ্যা, সুখ, এপিক ইত্যাদি নামে কয়েক বছরের মধ্যেই ৬০টির অধিক বইয়ের দোকান গড়ে ওঠে। এখন মার্কেটটিতে বইয়ের দোকান আছে মাত্র ত্রিশটির কাছাকাছি। আজিজ মার্কেটের সামনের খালি জায়গাজুড়ে এক সময় বৈশাখী, বর্ষা, স্বাধীনতা কিংবা অন্য শিরোনামে বইমেলার আয়োজন হতো। ফ্যাশন হাউসের পত্তনে সেসব মেলা আর হয় না। তবে এ মার্কেটের কয়েকটি প্রকাশনা সংস্থার উদ্যোগে ঢাকার পাবলিক লাইব্রেরির সামনের খালি জায়গায় মেলার আয়োজন এখনও হয়। এখন মার্কেটটির নিচতলায় কেবল বইয়ের দোকান। নিচতলাসহ দোতলা থেকে শুরু হয়েছে টি-শার্টের দোকান, কিংবা ফ্যাশন হাউস। অথচ দোতলাতেই রয়েছে লিটল ম্যাগ প্রাঙ্গণ, যা দেশের নানা প্রান্ত থেকে প্রকাশিত লিটল ম্যাগাজিনের অন্যতম ঠিকানা। এ প্রাঙ্গণে পাওয়া যায় তিন শতাধিক লিটল ম্যাগাজিন। তাছাড়া বইয়ের দোকানগুলোতেও ছোট কাগজ পাওয়া যায়। বর্তমানে বিদ্যমান বইয়ের দোকানগুলোর মধ্যে উল্লেখযোগ্য হলো: পাঠক সমাবেশ, প্রথমা, সন্ধিপাঠ, প্যাপিরাস, সন্দেশ, জনান্তিক, পলল, পড়ুয়া, ঘাসফুল নদী, তক্ষশিলা, কথাপ্রকাশ, স্বরব্যঞ্জন-পাঠশালা প্রভৃতি।
হাইজাদী ইউনিয়ন
হাইজাদী ইউনিয়ন বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত একটি ইউনিয়ন পরিষদ। এটি ৩১.০৮ কিমি২ (১২.০০ বর্গমাইল) এলাকা জুড়ে অবস্থিত এবং ২০২২ সালের জনশুমারীর হিসাব অনুযায়ী এখানকার জনসংখ্যা ছিল প্রায় ২৯৬৮৯ জন। ইউনিয়নটিতে মোট গ্রামের সংখ্যা ৪২টি ও মৌজার সংখ্যা ২২টি।
হাইজাদী ইউনিয়ন পরিষদের বর্তমান চেয়ারম্যান জনাব আলী হোসেন ভূঁইয়া।
কুন-স্পাংস-ছোস-গ্রাগ্স-দ্পাল-ব্জাং
কুন-স্পাংস-ছোস-গ্রাগ্স-দ্পাল-ব্জাং (১২৮৩-১৩৬৩) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পণ্ডিত ছিলেন।
জন্ম ও পরিবার
কুন-স্পাংস-ছোস-গ্রাগ্স-দ্পাল-ব্জাং ১২৮৩ খ্রিষ্টাব্দে তিব্বতের রা-লুং অঞ্চলে জন্মগ্রহণ করেন। তার পিতা রত্নমতি ছিলেন একজন নেওয়ার জাতিগোষ্ঠীর ভাস্কর যিনি নেপাল থেকে গ্ত্সাং অঞ্চলের ন্যাং-স্তোদ নামক স্থানে মূর্তিনির্মাণের জন্য আমন্ত্রিত হয়েছিলেন। কম বয়সেই তিনি তার পিতার নিকট শিল্পকলা অধ্যয়ন করেন।
শিক্ষা
কুন-স্পাংস-ছোস-গ্রাগ্স-দ্পাল-ব্জাং সাত বছর বয়সে ব্যাং-ছুব-'ওদ-জের নামক এক বৌদ্ধভিক্ষুর নিকট ব্যাম্স-ছোস-ল্ঙ্গা  নামক শিক্ষাগ্রহণ করেন।  এরপর তিনি গুংথাং বৌদ্ধবিহারের প্রধান দোন-গ্রুব-দ্পালের  নিকট দীক্ষা নেন এবং বারো বছর বয়স পর্যন্ত ঐ বিহারে অবস্থান করে অভিধর্ম সম্বন্ধে শিক্ষাগ্রহণ করেন। এরপর তিনি সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান  নামক বৌদ্ধ পণ্ডিতের নিকট বোধিচর্যাবতার ও অভিধর্ম সম্বন্ধে শিক্ষালাভ করেন। এরপর তিনি একুশ বছর বয়স পর্যন্ত তিনি মধ্য তিব্ব্তের বিভিন্ন বৌদ্ধবিহারে শিক্ষালাভ করেন। এই সময় তিনি ঝা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত তিব্বতী পণ্ডিতের নিকটেও শিক্ষালাভ করেন। তেইশ বছর বয়সে তিনি জো-নাং বৌদ্ধবিহার যাত্রা করে য়োন-তান-র্গ্যা-ম্ত্শো নামক পণ্ডিতের নিকট ভিক্ষুর শপথ এবং কালচক্র ও বিমলপ্রভা টীকাভাষ্য সম্বন্ধে শিক্ষাগ্রহণ করেন। পঁচিশ বছর বয়সে তিনি 'দ্জুম-ছোস-লুং  নামক স্থানে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের সঙ্গে সাক্ষাৎ করেন ও প্রায় বারো বছর স্ক্যিদ-ফুগ  নামক এক স্থানের গুহা মন্দিরে গোপণে শিক্ষালাভ করেন। দোল-পো-পা জো-নাং বৌদ্ধবিহারে যে বিশালাকার স্তূপমন্দির বা স্কু-'বুম নির্মাণ করেন, সেই স্তূপের সমস্ত নির্মাণের দায়িত্ব কুন-স্পাংস-ছোস-গ্রাগ্স-দ্পাল-ব্জাং নিজে গ্রহণ করেন ও ১৩৩৩ খ্রিষ্টাব্দে এই কাজ সম্পূর্ণ হয়।
পরবর্তী জীবন
এরপর স্তোন-পা-য়ে-শেস-দ্পাল নামক বৌদ্ধ পণ্ডিতের অনুরোধে তিনি ছু-ব্জাং  বৌদ্ধবিহারের দায়িত্ব নেন এবং সেখানে বিমলপ্রভা সম্বন্ধে শিক্ষাদান করেন। তিনি দোল-পো-পা-শেস-রাব-র্গ্যাল-ম্ত্শানের নির্দেশে ইউয়ান সম্রাটকে সাত মাস ধর্মশিক্ষা দান করেন। একাশি বছর বয়সে দ্পাল-স্তেং  বৌদ্ধবিহারে শিক্ষকতার অনুরোধ রাখতে যাত্রা করলে পথে ব্যাং-পা-সিদ্ধি নামক এক স্থানীয় যুদ্ধবাজ তাকে হত্যা করেন।
অর্থ বিভাগ
অর্থ বিভাগ অর্থ ব্যয় এবং বাজেট নিয়ন্ত্রণের জন্য বাংলাদেশ সরকারের অর্থ মন্ত্রণালয়ের অধীনে থাকা সরকারি একটি বিভাগ। ফাতিমা ইয়াসমিন অর্থ বিভাগের বর্তমান সিনিয়র সচিব হিসেবে কর্মরত আছেন।
লু শুন
জন্ম
লু শুনের জন্ম চীনের চচিয়াং প্রদেশের শাওশিং শহরে। তার প্রথম নাম ছিলো চৌ চাংশৌ। পরবর্তীতে তার নাম হয় চৌ ইউশাই, এবং সবশেষে তার নাম তিনি রাখেন চৌ শুরেন। এই "শুরেন" শব্দের আক্ষরিক অর্থ একজন শিক্ষিত মানুষ হতে চাই। শুনের পরিবারও ছিলো যথেষ্ট পরিমাণ শিক্ষিত।
শিক্ষা
নানচিংয়ের চিয়াংনান নৌ একাডেমীতে ১৮৯৮ সালের মে মাসে তিনি বিদ্যারম্ভ করেন। সেখানে লেখাপড়াকালীন তিনি 'চিয়াং চিয়ানশেং সম্বন্ধে মন্তব্য'সহ কয়েকটি প্রবন্ধ রচনা করেন। ১৯০০ সালে তিনি নানচিংয়ের চিয়াংনান সামরিক প্রশিক্ষণালয়ের অধীনস্থ 'রেলওয়ে এবং খনি বিদ্যালয়ে' লেখাপড়া শুরু করেন। ধ্রুপদী ভাষায় ভ্রাতাদের প্রতি বিদায় সম্ভাষণসহ কয়েকটি কবিতা রচনা করেন। তিনি ১৯০২ সালে বৃত্তিলাভ করে জাপান যাত্রা করেন। টোকিও শহরের কোবুন কলেজে জাপানি ভাষা শিক্ষা শুরু করেন। ১৯০৪ সালের আগস্ট মাসে সেন্দাই চিকিৎসা শিক্ষা প্রতিষ্ঠানে চিকিৎসাবিদ্যা অধ্যয়ন শুরু করেন।
সাইন ও কোসাইন
গণিতে সাইন ও কোসাইন হলো কোণের ত্রিকোণমিতিক অপেক্ষক। এটি সমকোণী ত্রিভুজের সাহায্যে বোঝানো হয়। কোনো কোণ \theta এর জন্য উহার সাইন অপেক্ষককে \sin \theta ও কোসাইন অপেক্ষককে \cos \theta দ্বারা লেখা হয়।
সংক্ষেপ
মূলত সাইনকে sin ও কোসাইনকে সংক্ষেপে cos লেখা হয়।
সমকোণী ত্রিভুজের সাহায্যে ব্যাখ্যা
নিম্নে সূত্র দ্বারা লেখা হল:
পূরক কোণ
\theta-র সকল মানের জন্য প্রযোজ্য।
অন্যোন্যক
সাইনের অন্যোন্যক হল কোসেকান্ট (cosecant) ও কোসাইনের ক্ষেত্রে সেকান্ট (secant), যা সংক্ষেপে cosec বা csc এবং sec দ্বারা প্রকাশ করা হয়।
সমাকলন
C হল সমাকল ধ্রুবক।
পিথাগোরাসের ত্রিকোণমিতিক উপপাদ্য
পিথাগোরাসের ত্রিকোণমিতিক উপপাদ্যতে বলা হয়েছে যে:
যেখানে sin2(x) মানে [sin(x)]2।
দ্বিগুণ কোণ
এখান থেকে sin2θ ও cos2θ পাওয়া যায়:
পাদের সাথে সম্পর্ক
সাইন অপেক্ষকের পর্যাবৃত্ততা মেনে চলে যে সমীকরণ:
শ্রেণী ও প্রগতি
ঘাতে লেখা সংখ্যা বারংবার অবকলন বোঝায়।
টেলর ধারা অনুযায়ী, -
চলমান ভগ্নাংশ
সাইন অপেক্ষক সাধারণ চলমান ভগ্নাংশ দ্বারাও চিহ্নিত করা হয়:
-
সাইনের নিয়ম
এই নিয়ম বলে যে, a,b,c বাহুবিশিষ্ট কোনো ত্রিভুজ এবং উহাদের বিপরীত কোণত্রয় যথাক্রমে A,B,C হলে:
যেখানে R ত্রিভুজের পরিব্যাসার্ধ।
কোসাইনের নিয়ম
এই নিয়ম বলে যে, a,b,c বাহুবিশিষ্ট কোনো ত্রিভুজ এবং উহাদের বিপরীত কোণত্রয় যথাক্রমে A,B,C হলে:
এক্ষেত্রে, C = \pi/2 এবং \cos(C) = 0 হলে, এটি পিথাগোরাসের উপপাদ্যকে বোঝায়। যেখানে c অতিভুজ।
কিছু মান
90° এর গুণিতক কোণগুলির মান:
জটিল সংখ্যার সাথে সম্পর্ক
অয়লারের সূত্র অনুসারে,
সাইন ও কোসাইন কোনো জটিল সংখ্যার বাস্তব ও অবাস্তব অংশকে পোলার স্থানাংক ব্যবস্থার সাথে সংযুক্ত করে:
এদের বাস্তব ও অবাস্তব অংশ হল:
যেখানে r ও φ যথাক্রমে জটিল সংখ্যা z এর মান ও কোণকে বোঝায়।
তাই, অয়লারের সূত্র থেকে লেখা যায়,
z এর পোলার স্থানাঙ্ক (r, φ) হলে,
ভূতথ্যবিজ্ঞান
ভূতথ্যবিজ্ঞান বা জিওইনফরমেটিক্স (Geoinformatics) একধরনের বিজ্ঞান ও প্রযুক্তি যা তথ্য বিজ্ঞান ও প্রকৌশল সম্পর্কিত অবকাঠামো ব্যবহার করে ভৌগোলিক, ভূ-বিজ্ঞান, পরিবেশ, মহাকাশ বিজ্ঞান এবং এর সাথে সম্পর্কিত প্রকৌশলের বিভিন্ন শাখার সমস্যা সমাধান করে।
বিস্তারিত
ভূতথ্যবিজ্ঞানকে এইভাবে সংজ্ঞায়িত করা যায় যে, এটা এমন এক ধরনের বিজ্ঞান ও প্রযুক্তি যা পারিসরিক তথ্য ধারণ, শ্রেণীবিভাগকরণ, সংরক্ষণ, প্রক্রিয়াজাতকরণ, উপস্থাপন এবং বিতরণ করার কাজে ব্যবহার করা হয়। এই প্রযুক্তি ব্যবহারের ক্ষেত্রে মহাকাশে অবস্থিত কৃত্রিম উপগ্রহ এবং বিভিন্ন দূর অনুধাবন ডিভাইসের মাধ্যমে প্রাপ্ত উপাত্ত, এছাড়াও বিভিন্ন ডিজিটাল উপাত্ত ব্যবহার করা হয়।
ভূতথ্যবিজ্ঞানের শাখাসমুহ
ভূতথ্যবিজ্ঞানের শাখাসমূহ নিচে উল্লেখ করা হলঃ
ব্যবহার
বর্তমান সময়ে ভূতথ্যবিজ্ঞানের ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ
বর্তমানে ভূতথ্যবিজ্ঞান প্রযুক্তি সারা বিশ্বের বিভিন্ন বিষয়ের সিদ্ধান্তকারীদের নিকট খুবই গুরুত্বপূর্ণ হয়ে পড়েছে।
ভুটান ফুটবল ফেডারেশন
ভুটান ফুটবল ফেডারেশন (জংখা: འབྲུག་ཡུལ་རྐང་རིལཁོངས་གཏོགས, Bhutan Football Federation; এছাড়াও সংক্ষেপে বিএফএফ নামে পরিচিত) হচ্ছে ভুটানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৩ সালে প্রতিষ্ঠিত হয়েছে। এটি প্রতিষ্ঠার ১৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৬ বছর পর ১৯৯৩ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ভুটানের রাজধানী থিম্পুতে অবস্থিত।
এই সংস্থাটি ভুটানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ভুটান প্রিমিয়ার লীগ এবং ভুটান সুপার লীগের মতো প্রতিযোগিতার সকল কার্যক্রম পরিচালনা করে। বর্তমানে ভুটান ফুটবল ফেডারেশনের সভাপতির দায়িত্ব পালন করছেন দাশো উগেন সেচুপ এবং সাধারণ সম্পাদকের দায়িত্ব পালন করছেন উগিয়েন ওয়াংচুক।
ইউগো সাকো
ইউগো সাকো (酒向雄豪) (৪ ফেব্রুয়ারি ১৯২৮  – ২৪ এপ্রিল ২০১২) একজন জাপানি চলচ্চিত্র পরিচালক, চিত্রনাট্যকার, এবং প্রযোজক ছিলেন। তিনি রামায়ণ: দ্য লেজেন্ট‌ অব প্রিন্স রামের জন্য বিখ্যাত।
মৃত্যু
২০১২ সালের ২৪ এপ্রিল টোকিওর মিনাটোতে এসস্পিরেসন নিউমোনিয়ায় আক্রান্ত হয়ে  ইউগো সাকো ৮৪ বছর বয়সে পরলোক গমন করেন। মৃত্যুর সময় তিনি লর্ড কৃষ্ণঃসেলেশিয়াল কাউয়ার্ডের গল্প নিয়ে কাজ করছিলেন।
আরমিন নাওয়াবি
আরমিন নাওয়াবি (ফার্সি ভাষা: آرمین نوابی. জন্ম: ২৫ ডিসেম্বর, ১৯৮৩) আরমিন নাওয়াবি হলেন একজন ইরানি-কানাডিয়ান নাস্তিক এবং একজন ধর্মনিরপেক্ষ সক্রিয়তাবাদী ব্যক্তি, লেখক এবং পডকাস্টার। বর্তমানে তিনি ভ্যানকুয়েভার, ব্রিটিশ কলম্বিয়া এবং কানাডায় থাকেন। ২০১১ সালে তিনি অনলাইন মুক্তচিন্তা বিষয়ক কমিউনিটি ‘Atheist Republic' প্রতিষ্ঠা করেন, এটি একটি কানাডা ভিত্তিক অলাভজনক প্রতিষ্ঠান, যেটির বর্তমানে মালয়েশিয়া, ইন্দোনেশিয়া, ফিলিপিন্স সহ বিশ্বের বিভিন্ন দেশে ১০০টির ও বেশি শাখা রয়েছে যেগুলোকে ‘Consulates' বলা হয়, যা ধর্মহীন ও অবিশ্বাসীদেরকে সে সমাজে সক্রিয় হতে সক্ষম করছে, যে সমাজে ধর্মদ্রোহিতা, ধর্মনিন্দা ও ধর্মত্যাগ অপরাধ হিসেবে গণ্য করা হয়। লেখক হিসেবে তার অভিষেক হয়েছিলো Why There Is No God (২০১৪) বইটি দিয়ে, ২০১৭ সালে তিনি আলী এ. রিজভী, ইয়াসমিন মোহাম্মদ এবং ফয়সাল সাঈদ আল মুতার এর সাথে Secular Jihadists from the Middle East পডকাস্ট এর সহ-উপস্থাপক হন। জানুয়ারি ২০১৮-তে রিজভী এবং নাওয়াবি সহ-উপস্থাপক থাকা অবস্থায় অনুষ্ঠানটির নাম পরিবর্তন করে রাখা হয় Secular Jihadists for a Muslim Enlightenment।
যৌবনকাল
নাওয়াবির জন্ম ১৯৮৩ সালে এবং তিনি তেহরানে একটি শিয়া মুসলিম পরিবারে বড় হন। এর মধ্যে তিনি ১৯৮৫ সালে জার্মানিতে এবং ১৯৮৬ সালে লন্ডনে যান ১৯৮৮ সালে তেহরানে ফেরত আসার আগে। তার পরিবার সাম্প্রদায়িক বা ধর্মপ্রাণ না হলেও স্কুলে তাকে ক্ষুদ্রতম পাপ কাজেও জাহান্নামে যাওয়ার উপর বিশ্বাস শেখানো হয়। নাওয়াবি মনে করা শুরু করলেন যে পরকাল যদি অনন্তকালের জন্য স্থায়ী হয়, তাহলে মানুষের উচিত দুনিয়ার চাইতে পরকালকেই অত্যধিক গুরুত্ব দেওয়া। কিন্তু তারপরেও তিনি তার আশেপাশে এমন কিছু মানুষকে দেখেন, যারা পরকালের গুরুত্বে বিশ্বাস করলেও এটাকে খুব একটা গুরুত্ব দিতো না। যেকোনো ভাবেই হোক জাহান্নাম এড়াতে তিনি শিয়া ইসলামের নিয়ম অনুযায়ী সাবালক বয়সের (১৫, মেয়েদের ক্ষেত্রে ৯) আগে আত্মহত্যার সিদ্ধান্ত নিয়েছিলেন, যেহেতু সে বয়সের আগে করা পাপ (আত্মহত্যা সহ) গণনা হতো না ১২ বছর বয়সে নাওয়াবি স্কুলের জানালা দিয়ে লাফ দিয়ে আত্মহত্যার চেষ্টা করেন, কিন্তু তার আত্মহত্যা সফল হয়নি। এরফলে তিনি মারাত্মক আহত হয়ে ৭ মাস হুইলচেয়ারে কাটিয়েছিলেন এবং সেইবছর পড়ালেখা বন্ধ রাখতে হয়।
ধর্মত্যাগ এবং প্রবাস
আত্মহত্যার চেষ্টা করতে গিয়ে আহত হওয়া থেকে সুস্থ হওয়া এবং পরিবারকে কষ্ট দিয়ে খারাপ লাগার কারণে নাওয়াবি আরো বেশি ধার্মিক মুসলমান হয়ে উঠেন। কখনো নামাজ বাদ দিতেন না, মেয়েদের দিকে তাকাতেন না যদি না আবার প্রলুব্ধ হয়ে যান, সযত্নে ইসলাম ধর্ম চর্চা করতেন। কিন্তু যত বেশি তিনি জানতে থাকেন ততই তার সন্দেহ বাড়তে থাকে কারণ তিনি এ ধর্মের কোনো ব্যাখ্যাই খুঁজে পাচ্ছিলেন না, মুসলিমদের দৈনন্দিন জীবনের উপর পাওনা দাবি আর অমুসলিমদেরকে মৃত্যু পরবর্তী জীবনে অনন্তকালের জন্য শাস্তিস্বরূপ যন্ত্রণা। অন্যান্য ধর্ম সম্পর্কে গবেষণা করার পর তার সংশয়বাদী মনোভাব আরো প্রবল হতে থাকে। একটি গুরুত্বপূর্ণ ঘটনা ছিল কলেজে ধর্মের ইতিহাস বিষয়ক একটি বই পড়া। এরপর তিনি নিজেকে বলেন “আমি দেখেছিলাম কীভাবে তৎকালীন রাজনীতির উপর ভিত্তি করে আল্লাহ সম্পর্কে ধারণা, আল্লাহ কি চান তা পরিবর্তন করা সুবিধাজনক ছিল। আমি কেনই বা এটাকে সত্য মানবো? আমি কখনোই নিজেকে প্রশ্ন করিনি এসব কি আসলে বানানো কিনা”। জাহান্নামের ভয়ে এবং মরিয়া প্রার্থনাতে নাওয়াবি আল্লাহর কাছে চান যেন আল্লাহ নিজেকে নাওয়াবির সামনে দেখা দেন এবং নিজের অস্তিত্ব প্রমাণ করেন, কিন্তু তিনি কোনো উত্তর পেলেন না, তিনি ইসলামের বিশ্বাস হারালেন এবং আল্লাহ বা ঈশ্বর যে কাল্পনিক চরিত্র এ সিদ্ধান্তে উপনীত হলেন।
নাওয়াবি University of Tehran এ এক বছরের জন্য আণবিক জীববিদ্যা নিয়ে পড়াশোনা করেছিলেন। কলেজে থাকা অবস্থায় তিনি শুরুতে ভাবতেন তিনি হয়ত কিছুটা পাগল, কারণ তার জানামতে তিনিই ছিলেন একমাত্র নাস্তিক। কিন্তু তিনি যখন বিশ্ববিদ্যালয়ের বন্ধুদের মধ্যে দুইজনের উপর আস্থা রেখে, তার নতুন উন্নত কিছু মতামত প্রকাশ করেন, তারা কয়েক সপ্তাহের মধ্যেই ইসলাম ধর্মের ব্যাপারে সংশয়বাদী হয়ে যান। এটিই তাকে ইন্টারনেটে তার মত আরো নাস্তিকদেরকে খুঁজতে উৎসাহিত করে। তিনি তেহরানে থাকতে চাননি, এবং ব্রিটিশ কলাম্বিয়া বিশ্ববিদ্যালয়-তে অর্থসংস্থান নিয়ে পড়ালেখা করার জন্য একটি স্টুডেন্ট ভিসা পেতে সক্ষম হন। তিনি Vancouver-এ আসেন ১০ই অক্টোবর, ২০০৪ সালে, পরবর্তীতে স্থায়ী বাসিন্দা হন এবং অবশেষে কানাডার নাগরিকত্ব পান। সেখানে তিনি ২০১২ সালে Atheist Republic গঠন করেন, বিশ্বব্যাপী একটি নাস্তিক কমিউনিটি এবং তার সক্রিয়তা প্রচারের মাধ্যম হিসেবে।
অপসারণমূলক ঘটনাসমূহ
২০১৯ সালে নাওয়াবি বেশ কয়েকটি অপসারণমূলক প্রচেষ্টার উদ্দেশ্যে পরিণত হয়েছিলেন। ফেব্রুয়ারি ২০১৯ এ, Cherwell, অক্সফোর্ড বিশ্ববিদ্যালয় এর একটি ছাত্রপত্রিকা, এটির অনলাইন সংস্করণে নাওয়াবির একটি সাক্ষাৎকারকে ‘আক্রমণাত্মক’ বিবেচনা করে প্রকাশ করতে অস্বীকৃতি জানায়। সাক্ষাৎকারটি পত্রিকার ছাপা সংস্করণে ছাপানো হয়। Profile Editor Freddie Hayward, যিনি সাক্ষাৎকারটি পরিচালনা করেছিলেন, তিনি প্রতিবাদের মুখে পরে পদত্যাগ করেন।
মার্চ ২০১৯ এ, কানাডার Calgary শহরের Mount Royal University নাওয়াবিকে সমন্বিত করা একটি পূর্বনির্ধারিত বক্তৃতানুষ্ঠান বাতিল করে, যেটি সংগঠিত করেছিল Atheist Society of Calgary. Mount Royal University জানায়, তারা ক্রাইস্টচার্চ মসজিদ হামলা ঘটনার পর অনুষ্ঠানটি আয়োজন করতে অনিচ্ছুক, তবে তারা বক্তাকে তাদের ক্যাম্পাসে অন্য যেকোনো সময় আসার আমন্ত্রণ জানিয়েছে।
প্রতিষ্ঠা
ইরানে থাকা অবস্থায় নাওয়াবি ২০০৩ সালের দিকে Orkut-এ “Iranian Atheists” নামে একটি গ্রুপ প্রতিষ্ঠা করেন, দেশের অন্যান্য নাস্তিকদের সাথে পরিচিত হওয়ার জন্য। সেখানে তিনি নিজের মত আরো অনেকজনকে পেয়ে বিস্মিত এবং খুশি হয়েছিলেন, এবং সেই অনুভূতিটা ছিল পারস্পরিক। তার মতে “এটা এমন একটা অনুভূতি যেন একটি পরিবারে আসা যেটা তুমি জানতেই না তোমার ছিল” কিছু সময় পর নাওয়াবি ইরানের বাইরেও অন্যান্য নাস্তিকদের সঙ্গে যোগাযোগের সিদ্ধান্ত নিলেন, এবং ২০১২ সালে ফেসবুকে “Atheist Republic” নামে একটি পেইজ গঠন করেন। পরবর্তীতে ফেব্রুয়ারি, ২০১২-তে ফেসবুক গ্রুপ এবং পরবর্তীতে ২০১২ সালেই www.atheistrepublic.com ওয়েবসাইট গঠন করেন যেটা জুলাই, ২০১৭ এর হিসাবে প্রতি সপ্তাহে আনুমানিক ৫ মিলিয়ন বার দেখা হয়। Atheist Republic পুরো বিশ্ব থেকে অবিশ্বাসীদেরকে একসাথ করে, তারা LGBTQA+ এবং নারী অধিকার সমর্থন করে এবং ধর্মহীনদের উপর নির্যাতনের বিরুদ্ধে লড়াই করে। নাওয়াবির মতে, এসব স্বাধীনতার মূল্য, যেটা Atheist Republic ছড়িয়ে দিতে চাইছে, সেটার উপর Islamism, alt-right এবং regressive-left আক্রমণ করছে।
ক্রমবিকাশ
জুন, ২০১৪-তে BBC Trending-এ Atheist Republic কমিউনিটি এর ব্যাপারে বলতে গিয়ে নাওয়াবি বলেন: “আমরা মানুষকে এটা বোঝাতে চাই যে তারা একা নয়, আমরা তাদেরকে এটা জানাতে চাই যে তাদের নিজেদের প্রতি লজ্জাবোধ করার কোনো প্রয়োজন নেই”
২০১৪ সালে, সৌদি প্রাক্তন-মুসলিম রানা আহমেদের তার পরিবারের সাথে সমস্যা হচ্ছিল, তিনি Atheist Republic এবং একই রকম অন্যান্য অনলাইন প্রতিষ্ঠানের সাহায্য চেয়েছিলেন এবং পেয়েছিলেন। তার পরিবার যখন তাকে হজে যেতে বাধ্য করেছিল তিনি ইসলামের পবিত্রতম স্থান মসজিদ আল-হারাম-র ভিতরে দাঁড়িয়ে “Atheist Republic” লেখা একটি কাগজ হাতে নিজের ছবি তুলেছিলেন। পরবর্তীকালে তিনি Faith to Faithless এবং Atheist Republic এর সাহায্যে জার্মানিতে চলে আসেন।
মে, ২০১৭ সালের হিসাবে Atheist Republic এর ফেসবুক পেইজ এর ফলোয়ার সংখ্যা ছিল ১৬ লাখ ফেব্রুয়ারি ২০১৯ সালে সে সংখ্যা বেড়ে হয় ২১ লাখ।
ইসলামপন্থী ফেসবুক রিপোর্টিং স্ক্যান্ডাল
মে, ২০১৭ সালে Atheist Republic এর এডমিনরা জানায় তাদের ফেসবুক পেইজটি তিনবার বন্ধ করা হয়েছিল, পরবর্তীতে যা জানা যায় সেটা ছিল কিছু ধার্মিক সক্রিয়তাবাদীর সমন্বিত অভিযান। তখন ২১ লক্ষের বেশি ফলোয়ার থাকায় এটিকে বলা হত “যেকোনো সামাজিক মাধ্যমের মধ্যে সবচেয়ে বেশি জনপ্রিয় নাস্তিক কমিউনিটি”। পুনরুদ্ধারের পর Atheist Republic স্বয়ংক্রিয় “Unpublication” সিস্টেম থেকে অব্যাহতি অনুরোধ করেছিল, যেটা সক্রিয় হত যখন একটি পেইজ প্রায়ই “Flagged” হত, যা বেশি প্রতিপক্ষের বিপক্ষে যেকোনো পেইজকেই বন্ধ হওয়ার দিকে অসুরক্ষিত রাখত।
Atheist Republic-ই একমাত্র শিকার ছিল না, ধার্মিক সক্রিয়তাবাদীরা “Report Anti-Islamic Pages” to স্লোগানে আরো অনেক নাস্তিক, ধর্মনিরপেক্ষ এবং প্রাক্তন-মুসলিম পেইজ এবং গ্রুপ আক্রমণ করেছিল যেমন Ex-Muslims of North America (তখন ২৪০০০ সদস্যের গ্রুপ ছিল) এবং আরো ১০টি গ্রুপ। Atheist Republic এর সিইও এলি জ্যাকসন এবং Ex-Muslims of North America এর প্রেসিডেন্ট মুহাম্মাদ সায়েদ পেইজ এবং গ্রুপ গুলোকে অনলাইনে ফেরত আনার জন্য একত্রে কাজ করেছিলেন এবং একটি change.org petition চালু করেছিলেন (যেটিতে ৮০০০ এর অধিক সিগনেচার জমা পড়েছিল) ১০ মে, ২০১৭-তে Atheist Republic এবং আরো প্রায় ৪০টি নাস্তিক, ধর্মনিরপেক্ষ এবং প্রাক্তন-মুসলিম সংগঠন অসুরক্ষিত গ্রুপগুলোকে ধার্মিক অন্ধবিশ্বাসীদের রিপোর্টিং ফাংশনের অপব্যবহার থেকে নিরাপত্তা দিতে ফেসবুক প্রশাসকের নিকট রিপোর্টিং সিস্টেম উন্নত করার অনুরোধ করে খোলা চিঠি পাঠায়। ফেসবুক এক মুখপাত্র উত্তরে জানান যে তারা অনেক দুঃখিত পেইজগুলোর এমন ভ্রান্ত অপসারণের কারণে। এবং আরো জানায় যে, তারা পেইজগুলো তদন্ত করার পর ফিরিয়ে দিবে।
মালয়েশিয়া সরকারের কঠোর ব্যবস্থা নেওয়ার প্রয়াস
২০১৭ সালে, Atheist Republic এর ফেসবুক পেইজে Atheist Republic Consulate of Kuala Lumpur এর একটি সম্মেলনের ছবি দেওয়া হয়েছিল। ইসলামিক এফেয়ার্স বিষয়ক উপমন্ত্রী Asyraf Wajdi Dusuki ওই ছবিতে থাকা লোকগুলো ধর্মত্যাগ করেছে কিনা সেটি জানার জন্য তদন্তের নির্দেশ দেন, যা মালয়েশিয়া-তে বেআইনি এবং প্রাক্তন-মুসলিমদেরকে জরিমানা, কারাবন্দি বা কাউন্সেলিং-এ দেওয়া হয়। পরদিন প্রধান মন্ত্রীর বিভাগের এক মন্ত্রী Shahidan Kassim বলেন যে নাস্তিকদের কে গ্রেপ্তার করা উচিত কারণ ফেডারেল সংবিধানের ছায়াতলে এরকম গ্রুপের কোনো আশ্রয় নেই।
সেই সম্মেলনে থাকা Atheist Republic এর সদস্যদেরকে সামাজিক মাধ্যমে হত্যার হুমকি দেওয়া হচ্ছিল এবং তারা মুসলিমদের মাঝে নাস্তিকতা ছড়িয়েছে কিনা সেটা তদন্ত করা হচ্ছিল, যেটাও মালয়েশিয়াতে বেআইনি ঘোষণা করা হয়েছিল। নাওয়াবি প্রশ্ন করেছিলেন: “এই গ্রুপটি কীভাবে কারো ক্ষতি করছে?”, সতর্ক করেছিলেন যে সরকারের এমন কাজে মধ্যম মুসলিম প্রধান (৬০%) দেশ হিসেবে মালয়েশিয়ার সুনাম ক্ষতিগ্রস্থ হচ্ছিল। এটি কিছু মালেশিয়ানদের মাঝে হিংসাত্মক প্রতিবাদের সৃষ্টি করে, তারা নাওয়াবিকে ধর্মত্যাগী বলে এবং তাকে শিরশ্ছেদের হুমকি দেয়।
কুয়ালালামপুর AR Consulate এর এক এডমিন “Michael” ছদ্মনামে BBC OS-কে বলেন বছরে দুই বা তিনবার কিছু মানুষ যারা সাধারণত ইন্টারনেটে যোগাযোগ করে, তাদের মধ্যে সাক্ষাৎ হয়: "যখন আমাদের সাক্ষাৎ হয়, তখন আমরা শুধুমাত্র বসি, একে অপরের সাথে পরিচিত হই (…) কিছু পান করি, কিছু খাওয়াদাওয়া করি, এবং নিজেদের জীবন নিয়ে কথা বলি, এটুকুই।(...) অবশ্যই, এতে অন্তর্ভুক্তরা নাস্তিক, আইনগত ভাবে মুসলিম এছাড়া অন্যান্য ধর্মেরও মানুষ। মূলত আমরা শুধুমাত্র একে অপরের সম্পর্কে ভালো জানতে চাই এবং বন্ধু হতে চাই।(…) এজন্যই আমরা একটা গ্রুপ ছবি তুলি এবং Atheist Republic-কে সেটা পোস্ট করতে বলি। পরে যা জানলাম, কিছু মালয়েশিয়ান মুসলিম গ্রুপ ছবিটি পেয়ে যায়(…) এবং ধারণা বানিয়ে ফেলে যে ছবিটিতে মুসলিমরাও আছে। পরে ছবিটি সরকারের কাছে পৌঁছে যায় এবং তারা মালয়েশিয়া তে প্রাক্তন-মুসলিমের অস্তিতে বিস্ময় প্রকাশ করে এবং বলে কিছু একটা করা দরকার।(…) এতে করে অনেক লোক, বিশেষত ওই ছবিতে যারা ছিল তারা আড়ালে চলে যায় কারণ আমরা জানিনা কি হবে।(…) অবশ্যই, আমিও শঙ্কিত।"
নভেম্বর, ২০১৭-তে সরকার এবং ইন্টারনেট নিয়ন্ত্রক Malaysian Communications and Multimedia Commission Atheist Republic এর পেইজ এবং ফেসবুকের এমন অন্যান্য পেইজ বন্ধের দাবি জানায়। কিন্টু ফেসবুক তেমনটা করতে রাজি হয় না কারণ পেইজগুলো ফেসবুকের কোনো কমিউনিটি স্ট্যান্ডার্ড লঙ্ঘন করেনি।
ফেব্রুয়ারি ২০১৯-এ, নাওয়াবি নিরাশা প্রকাশ করে বলেন “এর কোনো পরিণতি হয় নি, মালয়েশিয়া ইন্টারন্যাশনাল কমিউনিটির ক্রোধ অনুভব করেন। যেমনটা তুমি করতে যদি তুমি ইহুদি বা মুসলিমদের মারার কথা বলতে। অবশ্যই করতে, কারণ এর বিরুদ্ধে গুরুতর পরিণতির ব্যবস্থা আছে, সৌভাগ্যক্রমে। কিন্তু নাস্তিকদেরকে মারার ক্ষেত্রে কোনো পরিণতির ব্যবস্থা নেই কেন?”
মিশরীয় নারী অধিকার কেন্দ্র
মিশরীয় নারী অধিকার কেন্দ্র হল মিশররের একটি দেওয়ানি, স্বাধীন, বেসরকারি, নির্দলীয়, অলাভজনক সংগঠন । এটি পুরুষদের সাথে পূর্ণ অধিকার এবং সমতা অর্জনের ক্ষেত্রে মিশরীয় নারীকে সমর্থন করে। এছাড়াও, ইসিডব্লিউআর বিধিবদ্ধ কর্তৃপক্ষকে নারীর অধিকার সম্পর্কিত আইন পর্যালোচনা করতে অনুপ্রাণিত করে। এটি কেবল মিশরের সংবিধানের সাথে সম্পর্কিত নয়, বরং আন্তর্জাতিক চুক্তিগুলির সাথেও সম্পর্কিত। ইসিডব্লিউআর নাগরিক ও রাজনৈতিক উভয় নারীর অধিকারকে একত্রিত করে এবং যাদের অর্থ প্রদানের সামর্থ্য নেই এমন নারীদের আইনি সেবা প্রদান করে। নিহাদ আবু এল-কৌমসান সংগঠনের প্রধান। ২০০৮ সালে ইসিডব্লিউআর কর্তৃক জারি করা একটি জরিপ অনুসারে, মিশরের ৮ শতাংশ মিসরীয় নারী এবং ৯৮ শতাংশ বিদেশী নারী কোনো না কোনো সময় যৌন হয়রানির শিকার হন। ইসিডব্লিউআর -তে যারা যৌন হয়রানির ঘটনা রিপোর্ট করেন তাদের মধ্যে মাত্র ১২ শতাংশই পুলিশে অভিযোগ নিয়ে গিয়েছেন। যৌন হয়রানিকে একটি সামাজিক 'ক্যান্সার' হিসেবে বিবেচনা করে, ইসিডব্লিউআর সরকারকে এটি নিয়ন্ত্রণে আইন প্রণয়ন করতে বলে।
পরিচয়
মিশরীয় নারী অধিকার কেন্দ্র (ইসিডব্লিউআর) একটি বেসরকারি সংস্থা (এনজিও) যা ২০০৪ সালে ৭৮০নং নিবন্ধনের অধীনে সামাজিক সংহতি মন্ত্রণালয়ে নিবন্ধিত হয়। এটি নারীর প্রতি সকল প্রকার বৈষম্য মোকাবেলায় কাজ করে এবং আইনী কর্তৃপক্ষকে নারীদের অধিকার সম্পর্কিত আন্তর্জাতিক কনভেনশনগুলির বিরোধী সকল আইন সংস্কার করার আহ্বান জানায়, বিশেষ করে নারীর বিরুদ্ধে সকল প্রকারের বৈষম্য দূরীকরণে আন্তর্জাতিক কনভেনশন (সিইডিএডব্লিউ) চায়। এনজিওটি জাতিসংঘের অর্থনৈতিক ও সামাজিক কাউন্সিলের পরামর্শমূলক মর্যাদাও রাখে, যা জাতিসংঘ কর্তৃক বেসরকারি সংস্থাগুলিকে প্রদত্ত সর্বোচ্চ মর্যাদা। মিশরীয় নারী অধিকার কেন্দ্র- এর পরিচালনা পর্ষদ, মিসেস নেহাদ আবুল কমসানের সভাপতিত্বে, নিয়মিতভাবে নীতিমালা প্রণয়ন এবং কর্মসূচি ও কৌশল সংক্রান্ত কেন্দ্রের সিদ্ধান্ত গাইড করার জন্য বৈঠক করে। কেন্দ্রটি ১১ জন কর্মীর সমন্বয়ে গঠিত, যার মধ্যে প্রশিক্ষক, আইনজীবী, সমাজকর্মী, হিসাবরক্ষক, প্রশাসক এবং আন্তর্জাতিক সম্পর্ক দল রয়েছে।
মিশন
ইসিডব্লিউআর- এর প্রধান প্রচেষ্টা হচ্ছে নারীদের আইনি, রাজনৈতিক ও অর্থনৈতিক অধিকার সম্পর্কে শিক্ষিত করা। জনসাধারণ ও রাজনৈতিক জীবনে ভোটার বা প্রার্থী হিসেবে তাদের অংশগ্রহণের গুরুত্বের উপর জোর দেয়া। নারীদের ভোটাধিকার প্রয়োগে উৎসাহিত করে মহিলা প্রার্থীদের পার্লামেন্টারি এবং স্থানীয় উভয় ক্ষেত্রে নির্বাচনে দাঁড়ানোর ক্ষমতা তৈরি করা। এছাড়াও, ইসিডব্লিউআর নারীদের জন্য আইনি ধারণা সহজ করে বিনামূল্যে আইনি পরামর্শ সেবা প্রদান করার পাশাপাশি তাদের পক্ষ থেকে তাদের অধিকার রক্ষার জন্য মামলা দায়ের করে। আদালতের সিদ্ধান্তের বাস্তবায়ন নিশ্চিত করার মাধ্যমে আইনি সচেতনতা প্রদান করে। ইসিডব্লিউআর নারীদের ব্যবসায়ে দক্ষতা বৃদ্ধির মাধ্যমে ক্ষুদ্র থেকে মাঝারি আকারের উদ্যোগে অর্থনৈতিকভাবে ক্ষমতায়নের জন্য কাজ করে।
কার্যক্রম
স্থানীয়ভাবে ৮০০ টিরও বেশি এনজিও, পঞ্চাশটি আঞ্চলিক ও আন্তর্জাতিক সংগঠন, ষোলটি আরব দেশের দশজন কর্মীসহ বিভিন্ন সংস্থার সাথে সম্পর্ক গড়ে তোলার জন্য আফ্রিকান দেশগুলির সংস্থাগুলির সাথে অন্তর্ভুক্ত হয়। এছাড়াও ২০১১ সালে ইসিডব্লিউআর "নাগরিক শিক্ষা ও মহিলাদের অংশগ্রহণ" শিরোনামে একটি জোট প্রতিষ্ঠা করে, যার মধ্যে আরব প্রজাতন্ত্র মিশরের সমস্ত গভর্নরেটের ৪৪৫ টি সমিতি অন্তর্ভুক্ত রয়েছে। ২০১৫ সালে নারীর অধিকার রক্ষায় মিশরীয় নারী অধিকার কেন্দ্রের প্রচেষ্টার স্বীকৃতিস্বরূপ, কেন্দ্রের প্রকল্প "সবার জন্য নিরাপদ রাস্তা: মিশরে যৌন হয়রানির বিরুদ্ধে অভিযান" এ ওকালতি করে। সমাজে নারীর ভূমিকা সমর্থন করার লক্ষ্যে রাজনৈতিক সংলাপের অন্যতম সফল প্রকল্প হিসাবে নির্বাচিত হয় । ইসিডব্লিউআর নারীদের পক্ষে ওকালতি এবং প্রতিরক্ষার ক্ষেত্রে দক্ষিণ ভূমধ্যসাগরীয় দেশগুলির সবচেয়ে প্রভাবশালী সংস্থার মধ্যেও স্থান পেয়েছে। ইসিডব্লিউআর নাগরিক সমাজ এবং সরকারী সংস্থার মধ্যে একটি যোগাযোগ মাধ্যম হিসেবেও কাজ করে, যা তার বেশিরভাগ কার্যক্রমের মধ্যেই স্পষ্ট যে এটি বিভিন্ন সরকারী সংস্থার সাথে সহযোগিতা করে যেমন স্থানীয় উন্নয়ন মন্ত্রণালয়, যুব ও ক্রীড়া মন্ত্রণালয়, মন্ত্রণালয় ন্যায়বিচার, স্বরাষ্ট্র মন্ত্রণালয় এবং জাতীয় মহিলা পরিষদ।
পশ্চিমবঙ্গ পর্যটন উন্নয়ন নিগম
পশ্চিমবঙ্গ পর্যটন উন্নয়ন নিগম পশ্চিমবঙ্গ সরকারের অধীনস্থ একটি সংস্থা ৷ ওয়েস্ট বেঙ্গল ট্যুরিজম ডেভেলপমেন্ট কর্পোরেশন লিমিটেড (WBTDCL) কোম্পানি আইন, ১৯৫৬ এর অধীনে ২৯শে এপ্রিল ১৯৭৪-এ অন্তর্ভূক্ত হয়েছিল। কর্পোরেশনটি পর্যটন বিভাগের প্রশাসনিক নিয়ন্ত্রণের অধীনে পশ্চিমবঙ্গ সরকারের মালিকানাধীন এবং কোম্পানির সম্পূর্ণ শেয়ার মূলধন রাজ্য সরকার দ্বারা অনুদান করা হয়৷ এই সংস্থার প্রধান কার্যালয় কলকাতায় অবস্থিত ৷
অতিথিশালা
পশ্চিমবঙ্গ পর্যটন উন্নয়ন নিগমের পশ্চিমবঙ্গের বিভিন্ন স্থানে ৩৮টি অতিথিশালা রয়েছে।
রাত্রি-উজ্জ্বল সাদা
কাজটি তাং রাজবংশের সম্রাট জুয়ানজং (রাজত্ব ৭১২-৭৫৬) এর যুদ্ধের ঘোড়াটির একটি প্রতিকৃতি। তার সময়, হান গান চীনের নেতৃস্থানীয় শিল্পী বলে বিবেচনা করা হত। তিনি তার কাজে একটি ঘোড়ার  শুধুমাত্র চেহারা নয়, ঘোড়াটির প্রকৃতি এবং চরিত্রও প্রদর্শন করতে পারতেন। তার কাছে ঘোড়ার অভ্যাসের চমৎকার জ্ঞান ছিল। এই জন্য তিনি বিখ্যাত ছিলেন। বড় ছাত্রদের সঙ্গে জ্বলজ্বলে চোখ, নখর ছড়িয়ে ছিটিয়ে এবং চিত্রের নৃত্য খাঁজগুলি একটি পৌরাণিক অগ্নিনির্বাপক ঘোড়াের চিত্রের চরিত্রগত।  সম্রাটের সাথে কথোপকথনের মাধ্যমে হান গান দাবি করেছিলেন যে আস্তাবলের মধ্যে ঘোড়াগুলিই তার  আঁকার শিক্ষক। জুয়ানজংএর আদেশে, হান গান তার বিখ্যাত ঘোড়ার একটি "পোর্ট্রেট" সিরিজ বা প্রতিকৃতি সিরিজ তৈরি করেন।
ইউরোপীয় শিল্প ঐতিহাসিকগণ প্রায়ই হান গান এবং চীনা চিত্রকর্মের অন্যান্য প্রতিনিধিদের রীতির প্রতিলিপিটি লক্ষ্য করেন। চীনের পশুচিত্রের চেয়ে ইউরোপিয়ান শিল্পীদের তৈরি প্রাণীদের চিত্রের উল্লেখযোগ্য পার্থক্যও তারা লক্ষ্য করেন।
ঐতিহ্যগত চীনা চিত্রশিল্পে চিত্রিত প্রাণীগুলিতে সাধারণত পশ্চিমের চিত্রশিল্পে চিত্রিত প্রাণীগুলির মধ্যে পাওয়া সুনির্দিষ্ট দৈহিক গঠন পাওয়া যায় না। চিত্রের সরলতা এবং ঐতিহ্যের সঙ্গে, "রাত্রি-উজ্জ্বল সাদা" তার ভাবপূর্ণতা এবং আধ্যাত্মিকতা হারায় না। সেন্ট্রাল এশীয় জাতের ঘোড়াগুলির প্রাকৃতিক দৃশ্যের বিপরীতে, "রাত্রি-উজ্জ্বল সাদা" চিত্রের ঘোড়াটি কম বাস্তবসম্মত হয়েছে: চিত্রটিতে, ঘোড়াটি ছোট এবং খুব পাতলা পা এবং একটি খুব বৃত্তাকার শরীর। হান গান ঘোড়াটিকে মানুষের বৈশিষ্ট্য দিয়েছেন, তার যন্ত্রণাবরা চোখ দর্শকদের দিকে রয়েছে এবং সমবেদনা এবং সাহায্য করার জন্য আবেদন করছে বলে মনে হচ্ছে। পোস্টের বাঁধন এবং ঘোড়ার মানসিক চেহারা একটি ভিন্ন প্রতিনিধিত্ব করে - সম্রাটের আদালতে জীবনের দুঃখজনক দিক।
অনেকসময়, শিল্পীর মূল রচনাগুলি সংরক্ষণ করা হয় না, তবে পরবর্তী শতাব্দীর চিত্রশিল্পীদের অনেকেই অনুলিপি করেন। পুরনো কালেক্টর-মালিকদের সীল এবং স্বাক্ষর নিশ্চিত করেছে যে হান গান এই চিত্র এঁকেছেন। এই ক্ষেত্রে শিল্পীর নিজের কোন স্বাক্ষর বা সীল নেই। সম্রাট লি ইউ (দক্ষিণ তং), সম্রাট কিয়ানিলং, মি ফু, ইত্যাদির মোহর ছবিতে রয়েছে।
সুনীল দত্ত
সুনিল দত্ত (হিন্দি ভাষা: सुनील दत्त; ৬ই জুন, ১৯৩০ - ২৫শে মে, ২০০৫) ভারতীয় চলচ্চিত্র অভিনেতা, প্রযোজক, পরিচালক এবং রাজনীতিবিদ। তিনি মনমোহন সিং-এর সরকারে "যুব ও ক্রীড়া মন্ত্রণালয়ের" ক্যাবিনেট মন্ত্রী ছিলেন। তার স্ত্রী নার্গিস বিখ্যাত চলচ্চিত্র অভিনেত্রী ছিলেন এবং পুত্র সঞ্জয় দত্ত হিন্দি চলচ্চিত্র শিল্পের আরেকজন সফল অভিনেতা। সুনিল ১৯৮৪ সালে কংগ্রেসে যোগ দিয়ে রাজনীতি শুরু করেন।
প্রারম্ভিক জীবন
সুনীলের জন্ম ব্রিটিশ ভারতের পাঞ্জাব রাজ্যের ঝিলাম জেলার খুড়দি নামে একটি গ্রামে। এই গ্রামটি এখন পাকিস্তানে। দেশভাগের সময় তার পরিবার ভারতে পাড়ি জমান। সুনীল মুম্বাইয়ের জয় হিন্দ কলেজে ভর্তি হন এবং জীবনধারণের জন্য বাস কন্ডাক্টরের কাজও করেছিলেন।
কর্মজীবন
তার কর্মজীবন শুরু হয়েছিল দক্ষিণ এশিয়ার প্রাচীনতম রেডিও স্টেশন 'রেডিও সিলন'-এ (শ্রীলঙ্কার) একজন ঘোষক হিসাবে যেখানে তিনি খুব জনপ্রিয় হয়ে ওঠেন। এর পরে তিনি হিন্দি ছবিতে অভিনয় করার সিদ্ধান্ত নেন এবং বোম্বাই এসেছিলেন। ১৯৫৫ সালে নির্মিত "রেলওয়ে স্টেশন" তার প্রথম চলচ্চিত্র ছিল, তবে ১৯৫৭ সালের 'মাদার ইন্ডিয়া' তাঁকে বলিউডের ফিল্ম তারকা করেছিলো। সুনীল ডাকাতদের জীবন নিয়ে নির্মিত চলচ্চিত্র 'মুঝে জিনে দো'তে অভিনয়ের জন্য ১৯৬৪ সালে ফিল্মফেয়ার সেরা অভিনেতা পুরস্কার অর্জন করেছিলেন। দুই বছর পরে, তিনি আবার 'খানদান' চলচ্চিত্রের জন্য ১৯৬৬ সালে ফিল্মফেয়ার সেরা অভিনেতার পুরস্কার পেয়েছিলেন।
১৯৫৭ সালে মেহবুব খানের ছবি মাদার ইন্ডিয়ার শ্যুটিংয়ের সময় নার্গিসকে আগুন থেকে উদ্ধার করতে গিয়ে সুনীল দত্ত পুড়তে গিয়ে বেঁচে যান। এই ঘটনায় মুগ্ধ হয়ে নার্গিসের মা তার কন্যাকে সুনীল দত্তের সাথে ১৯৫৮ সালের ১১ মার্চ বিয়ে দেন।
১৯৫০ এর দশকের শেষ থেকে শুরু করে ১৯৬০-এর দশক পর্যন্ত, তিনি সাধনা (১৯৫৮), সুজাতা (১৯৫৯), মুঝে জিন দো (১৯৬৩), গুমরাহ (১৯৬৩), ওয়াক্ত (১৯৬৫), খানদান (১৯৬৫) সহ হিন্দি চলচ্চিত্র জগতে অনেক দুর্দান্ত চলচ্চিত্র উপহার দিয়েছিলেন। তার অভিনীত পড়োশন (১৯৬৭) এবং হামরাজ (১৯৬৭)ও উল্লেখযোগ্য।
‘মুঝে জিনে দো’ ছবিতে তার দুর্দান্ত অভিনয় তাকে খুব জনপ্রিয় তারকা বানিয়েছিলো।
ইলিয়াম
ইলিয়াম গ্রীক শব্দ ইলিন থেকে উদ্ভূত যার অর্থ "আঁটসাঁটভাবে মোচড়ানো"।
গঠন
ইলিয়াম হল ছোট অন্ত্রের তৃতীয় এবং শেষ অংশ। এটি জেজুনামকে অনুসরণ করে এবং ইলিওসিকাল সন্ধি শেষ হয় যেখানে প্রান্তীয় ইলিয়াম ইলিওসিকাল ভালভের মাধ্যমে বৃহৎ অন্ত্রের সেকামের সাথে যোগাযোগ করে। ইলিয়াম জেজুনামের সাথে মেসেন্টারির ভিতরে স্থগিত থাকে। একটি পেরিটোনিয়াল গঠন যা তাদের সরবরাহকারী রক্তনালীগুলি বহন করে (উচ্চতর মেসেন্টেরিক ধমনী এবং শিরা), লিম্ফ্যাটিক ভেসেল এবং স্নায়ু তন্তু।
জেজুনাম এবং ইলিয়ামের মধ্যে কোন সীমারেখা নেই। তবে উভয়ের মধ্যে সূক্ষ্ম পার্থক্য রয়েছে:
দ্বিতীয় পুরুষ (চলচ্চিত্র)
২২ শে শ্রাবণের ঘটনার পর অভিজিৎ পাকড়াশী বেশ কলকাতা পুলিশ অফিসার বেশ আলোচিত একজন পুলিশ অফিসার, হঠাৎ এ শহরে একের পর এক বীভৎস খুন হচ্ছে, যেই খুনের প্যাটার্ন এর সাথে মিল পাওয়া যায় ২৫ বছর আগের কিছু খুনের ঘটনায়, একসময় শহরে আবির্ভাব ঘটে ২৫ বছর আগে হারিয়ে যাওয়া সিরিয়াল কিলার খোকার, কিন্তু শেষ পর্যন্ত সেই বীভৎস ভয়ঙ্কর সিরিয়াল কিলারকে ধরতে পারবে তো অভিজিৎ পাকড়াশী নাকি ঘটবে ভিন্ন কোন ঘটনা?
সঙ্গীত
বাইশে শ্রাবণ চলচ্চিত্রের সঙ্গীত পরিচালনা করেছেন অনুপম রায়।
নির্মাণ
বাইশে শ্রাবণের স্পিন অফ হিসেবে নির্মিত হয়েছে এই চলচ্চিত্র। এটা দ্বিতীয় কিস্তি বা সিক্যুয়াল না। ভেঙ্কটেশের প্রধান মাহেন্দ্র সোনি নতুন এই চলচ্চিত্রের সাফল্যর ব্যাপারে আশাবাদী।
ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ
ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ডাব্লিউডাব্লিউই এর পেশাদারি কুস্তি চ্যাম্পিয়নশিপ। ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ হল মাধ্যমিক পর্যায়ের খেতাব। আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ মিড-আটল্যান্টিক চ্যাম্পিয়নশিপ রেসলিং (পরে জিম ক্রকেট রেসলিং হিসেবে পরিচিতি পেয়েছে এবং ওয়ার্ল্ড চ্যাম্পিয়নশিপ রেসলিং বা ডাব্লিউসিডাব্লিউ)  দ্বারা প্রবর্তিত হয়েছে। বর্তমানে ডাব্লিউডাব্লিউই তে পাঁচটি চ্যাম্পিয়নশিপ সক্রিয় আছে। তার মধ্যে এটি একমাত্র চ্যাম্পিয়িনশীপ যেটির জন্ম ডাব্লিউডাব্লিউই তে হয় নি।
দ্বিতীয় পুরুষ (চলচ্চিত্র)
নির্মাণ
বাইশে শ্রাবণের পরের ছবি হওয়ায় চলচ্চিত্রে কিছু পুরনো চরিত্রদের পাওয়া যাবে। প্রবীর রায়চৌধুরী ও নিবারণ চক্রবর্তীর মৃত্যু হয়েছিল আগের চলচ্চিত্রে, সেই হিসেবে চলচ্চিত্রে তারা আর ফিরবে না। নতুন চরিত্র হিসেবে অনির্বাণ ভট্টাচার্য গুরুত্বপূর্ণ চরিত্রে এসেছে।
দৃশ্যায়ন
১৭ অক্টোবর, ২০১৯ খ্রিস্টাব্দে কলকাতা শহরে দ্বিতীয় পুরুষ-এর দৃশ্যায়ন শুরু করে সৃজিত। পরবর্তীতে ১৫ ডিসেম্বর ২০১৯ সালে ২ মিনিট ২২ সেকেন্ডের ট্রেলার মুক্তি পায়। ট্রেলারের শুরুতে প্রসেনজিৎ চট্টোপাধ্যায়ের গলায় কণ্ঠস্বর ছিল। এর পূর্বে মুক্তিপ্রাপ্ত টীজারে টিজারে বাইশে শ্রাবণের বিখ্যাত সংলাপ 'ফিরিবার পথ নাহি, দূর হতে দেখ চাহি, পারিবে না চিনিতে আমায়, হে বন্ধু বিদায়' বাক্যটি শোনা যায়।
ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ
ইতিহাস
আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ প্রথমে মার্কিন যুক্তরাষ্ট্র হেভিওয়েট চ্যাম্পিয়নশিপ নামে পরিচিত ছিল। ১৯৭৫ সালের ১ জানুয়ারি জিম ক্রকেট জুনিয়র পরিচালিত মিড-আটল্যান্টিক চ্যাম্পিয়নশিপ নামক আঞ্চলিক কুস্তি প্রমোশনে এই খেতাবের যাত্রা শুরু হয়। হার্লে রেস প্রথম বা উদ্ভোদনী চ্যাম্পিয়ন হয়। এই খেতাব খুব শীঘ্রই এনডাব্লিউই মিড-আটল্যান্টিক হেভিওয়েট চ্যাম্পিয়নশিপ  এর সাথে প্রতিস্থাপন করা হয়। তখন এটি ছিল ঐ প্রমোশনের একক কুস্তিগিরদের সর্বোচ্চ খেতাব।
১৯৮৬ সাল এটি পর্যন্ত মিড আটল্যান্টিক অঞ্চলের শীর্ষ চ্যাম্পিয়নশিপ ছিল। তারপরে এটি প্রমোশনের মাধ্যমিক চ্যাম্পিয়নশিপ ছিল। ১৯৮৮ সালের নভেম্বরে টেড টার্নার কোম্পানিটা কিনে নেন এবং নতুন নামকরণ করে ওয়ার্ল্ড চ্যাম্পিয়নশিপ রেসলিং হিসেবে। ২০০১ সালে, ওয়ার্ল্ড রেসলিং ফেডারেশন (ডাব্লিউডাব্লিউএফ) ওয়ার্ল্ড চ্যাম্পিয়নশিপ রেসলিং ক্রয় করে নেয়। তাই ক্রয়ের অংশ হিসেবে মার্কিন যুক্তরাষ্ট্র চ্যাম্পিয়নশিপ ডাব্লিউডাব্লিউএফের সম্পত্তি হয়ে যায়।
উচিৎপুরা ইউনিয়ন
উচিৎপুরা ইউনিয়ন বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত একটি ইউনিয়ন পরিষদ। এটি ২৩.৩১ কিমি২ (৯.০০ বর্গমাইল)এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৩০২ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৯টি।
১৯৯৪ সালের বাংলাদেশী চলচ্চিত্রের তালিকা
১৯৯৪ সালে বাংলাদেশে মুক্তিপ্রাপ্ত চলচ্চিত্রের তালিকা।
খুড়িয়াল রেলওয়ে স্টেশন
খুড়িয়াল রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নতুন জলপাইগুড়ি লাইনের একটি রেলওয়ে স্টেশন। এটি ভারতের বিহার রাজ্যের কাটিহার জেলার খুড়িয়ালের সিহপুরে অবস্থিত।
দেশব্রতী
দেশব্রতী হলো একটি ভারতীয় বাংলা সাপ্তাহিক পত্রিকা, এটি কোলকাতা থেকে প্রত্যেক শুক্রবার প্রকাশিত হয়। দেশব্রতীর প্রথম সংকলন প্রকাশিত হয় ১৯৬৯ সালে। এই পত্রিকা ভারতের কমিউনিস্ট পার্টি (মার্কসবাদী-লেনিনবাদী) লিবারেশন রাজ্য কমিটির মুখপত্র হিসেবে পরিচিত।
দিল্লি-৬
দিল্লি-৬ হল রাকেশ ওমপ্রকাশ মেহরা পরিচালিত ২০০৯ সালের একটি ভারতীয় হিন্দি ভাষার নাট্য চলচ্চিত্র। চলচ্চিত্রটিতে অভিনয় করেছেন অভিষেক বচ্চন, সোনম কাপুর, অদিতি রাও হায়দারী, ওয়াহিদা রেহমান, ঋষি কাপুর, সুপ্রিয়া পাঠক, অতুল কুলকর্ণী, পবন মালহোত্রা, দীপক ডোবরিয়াল, দিব্যা দত্তা, বিজয় রাজ ও ওম পুরি। ৬ সংখ্যাটি পুরান দিল্লির চাঁদনি চক এলাকার ডাক সূচক সংখ্যা (পিন) ১১০০০৬-এর সংক্ষিপ্ত রূপকে নির্দেশ করে। অক্স ও রং দে বাসন্তী-এর পর এটি মেহরার তৃতীয় চলচ্চিত্র।
মুঘলীবক্কম
মুঘলীবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ মাউন্ট-পুন্তমল্লী সড়কের ওপর চেন্নাই সেন্ট্রাল থেকে ১৬ কিলোমিটার দক্ষিণ-পশ্চিম দিকে অবস্থিত৷ এই লোকালয়ের চতুর্দিকে রয়েছে পোরূর, মীনমবক্কম, রামাপুরম, মৌলিবক্কম, মনবক্কম ও কোলবক্কম৷ চেন্নাই আন্তর্জাতিক বিমানবন্দর রয়েছে পার্শ্ববর্তী মীনমবক্কমে৷ ৬ কিলোমিটার দূরত্বে রয়েছে নিকটতম গিণ্ডি রেলওয়ে স্টেশন৷ দুই কিলোমিটার দূরত্বে রয়েছে পোরূর জংশন ও পাঁচ কিলোমিটারের মধ্যে রয়েছে কাতিপারা জংশন৷
মুঘলীবক্কমের স্থানীয় উচ্চারণ মুগলিবাক্কম বা মুগলিভাগম৷ এই শব্দে উৎস নিয়ে মত বিরোধ থাকলেও সর্বাধিক প্রচলিত মতবাদ অনুসারে মুঘলদের থেকে এই নামটি এসে থাকতে পারে৷ সপ্তদশ শতাব্দীর শেষার্ধে ও অষ্টাদশ শতাব্দীতে নিকটস্থ পুন্তমল্লীতে মুঘলদের গড় ছিল৷
প্রতিবছর পোরূর হ্রদের জমা জল থেকে মুঘলীবক্কম ও মনবক্কম প্লাবিত হয়৷ রেসিডেন্ট ওয়েল ফেয়ার এসোসিয়েশন হ্রদ থেকে মৌলিবক্কম, মুঘলীবক্কম, মাধনগর, রাজেশ্বরী এভিনিউ ও মহালক্ষ্মনগর হয়ে মনবক্কম খাল অবধি একটি নিকাশি নিরামাণের প্রস্তাব দেয়৷ এই খাল পূর্বে ৪০ ফুট প্রস্থবিশিষ্ট ছিল ও পোরূর হ্রদের অতিরিক্ত জল আদিয়ার নদীতে নিকাশিত করত৷ কিন্তু বর্তমানে এই খাল সংকীর্ণ হওয়ায় সমস্যা দেখা গিয়েছে৷
লিভারপুল স্ট্রিট স্টেশন
লন্ডন লিভারপুল স্ট্রিট নামে পরিচিত লিভারপুল স্ট্রিট স্টেশন হল একটি কেন্দ্রীয় লন্ডন রেলওয়ে টার্মিনাস এবং সিটি অব লন্ডনের উত্তর-পূর্ব কোণে বিশপসগেট ওয়ার্ডে অবস্থিত লন্ডন আন্ডারগ্রাউন্ড স্টেশনের সাথে সংযুক্ত। এটি ক্যামব্রিজ পর্যন্ত বিস্তৃত ওয়েস্ট অ্যাংলিয়া প্রধান রেলপথ, নরউইচের পর্যন্ত বিস্তৃত গ্রেট ইস্টার্ন প্রধান রেলপথ, পূর্ব লন্ডন ও পূর্ব ইংল্যান্ডের গন্তব্যে পরিষেবা প্রদানকারী কমিউটার ট্রেন এবং স্ট্যানস্টেড বিমানবন্দরের স্ট্যানস্টেড এক্সপ্রেস পরিষেবার টার্মিনাস।
গ্রেট ইস্টার্ন রেলওয়ের প্রধান লন্ডন টার্মিনাস হিসাবে বিশপসগেট স্টেশনের পরিবর্তে ১৮৭৪ সালে স্টেশনটি খোলা হয়েছিল। এটিতে ১৮৯৫ সাল নাগাদ লন্ডন টার্মিনাল স্টেশনসমূহের মধ্যে সবচেয়ে বেশি প্ল্যাটফর্ম ছিল। প্রথম বিশ্বযুদ্ধের সময়, স্টেশনে একটি বিমান হামলার কারণে ঘটনাস্থলেই ১৬ জন এবং কাছাকাছি এলাকায় ১৪৬ জনের মৃত্যু হয়। দ্বিতীয় বিশ্বযুদ্ধের সময়, স্টেশনটি কিন্ডারট্রান্সপোর্টের উদ্ধার অভিযানের অংশ হিসাবে লন্ডনে আগত হাজার হাজার শিশু উদ্বাস্তুদের প্রবেশের স্থান হিসাবে কাজ করেছিল। ১৯৯৩ সালের বিশপসগেট বোমা বিস্ফোরণে স্টেশনটি ক্ষতিগ্রস্ত হয়েছিল এবং ২০০৫ সালের ৭ই জুলাই বোমা হামলার সময়, লিভারপুল স্ট্রিট থেকে ছেড়ে যাওয়ার পর একটি আন্ডারগ্রাউন্ড ট্রেনে বোমা বিস্ফোরণে সাতজন যাত্রীর মৃত্যু হয়েছিল।
লিভারপুল স্ট্রিট একটি দ্বৈত-স্তরের স্টেশন হিসাবে নির্মিত হয়েছিল, যেখানে আন্ডারগ্রাউন্ডের ব্যবস্থা ছিল। মেট্রোপলিটন রেলওয়ের জন্য ১৮৭৫ সালে একটি টিউব স্টেশন খোলা হয়েছিল; এটি এখন সেন্ট্রাল, সার্কেল, হ্যামারস্মিথ ও সিটি এবং মেট্রোপলিটন লাইন দ্বারা পরিবেশিত হয়। এটি ভাড়া জোন ১ এর মধ্যে রয়েছে।
মনজুর কাদের কোরাইশী
মনজুর কাদের কোরাইশী বাংলাদেশ আওয়ামী লীগের রাজনীতিবিদ এবং নেত্রকোণা-৩ (আটপাড়া-কেন্দুয়া) আসনের সাবেক সাংসদ। তিনি ২০০৮ সালের নির্বাচনে প্রথম বার সংসদ সদস্য নির্বাচিত হয়ে ছিলেন।
জন্ম ও প্রাথমিক জীবন
মনজুর কাদের কোরাইশী ৩০ জুন ১৯৫৩ সালে নেত্রকোণা জেলায় জন্মগ্রহণ করেন।
রাজনৈতিক ও কর্মজীবন
কোরাইশী বাংলাদেশ আওয়ামী লীগের প্রার্থী হিসেবে ২০০৮ সালের নবম জাতীয় সংসদ নির্বাচনে নেত্রকোণা-৩ (আটপাড়া-কেন্দুয়া) আসন থেকে প্রথম বার সংসদ সদস্য নির্বাচিত হয়ে ছিলেন। তিনিঢাকা বিশ্ব বিদ্যালয়ের ছাত্র থাকা অবস্থায় ছাত্রলীগের রাজনীতি ও পরে যুবলীগ রাজনীতির সঙ্গে জড়িত ছিলেন। তাছাড়া ভরোত্তোল এর সভাপতি
তৃতীয় আবদুর রহমান
তৃতীয় আবদুর রহমান (পুরো নাম, আবদুর রহমান ইবনে মুহাম্মদ ইবনে আবদুল্লাহ ইবনে মুহাম্মদ ইবনে আবদুর রহমান ইবনে আল হাকাম আর রাবদি ইবনে হিশাম ইবনে আবদুর রহমান আদ দাখিল; عبد الرحمن الثالث; ১১ জানুয়ারি ৮৮৯/৯১ – ১৫ অক্টোবর ৯৬১) ছিলেন কর্দোবার উমাইয়া বংশীয় আমির ও খলিফা (৯১২-৯৬১)। তার বয়স ২০'র কোঠায় থাকার সময় তিনি ক্ষমতা লাভ করেন এবং প্রায় পঞ্চাশ বছর যাবত ইবেরিয়ার সবচেয়ে শক্তিশালী শাসক হিসেবে শাসন করেন। তার শাসনামলে সব বিশ্বাসের মানুষ স্বাধীনতা ভোগ করে। তবে তিনি ফাতেমীয়দের বিরুদ্ধে ছিলেন। উত্তর আফ্রিকায় ফাতেমীয়দের শত্রুদের তিনি সমর্থন দেন। তিনি নিজেকে খলিফা ঘোষণা করেছিলেন।
যৌন প্রজননের বিবর্তন
এই প্রতিযোগিতামুলক পৃথিবীতে কীভাবে যৌন প্রজনন টিকে আছে তা দীর্ঘদিন ধরে জীববিজ্ঞানীদের কাছে রহস্য ছিল, কারণ যৌন প্রজননের তুলনায় অযৌন প্রজননে বংশবিস্তার তুলনামুলক ভাবে সহজ, দ্রুত এবং প্রজাতি বিলুপ্ত হওয়ার আশঙ্কা থাকে না। পক্ষান্তরে যৌন প্রজননের ফলে উৎপন্ন বংশধরের ৫০% পুরুষ হয়, যারা নিজেদের মধ্যে জনন ঘটিয়ে বংশধর উৎপন্ন করতে পারে না। যাইহোক ২০১৫ সালে প্রকাশিত গবেষণা এই বিষয়ের দিকে ইঙ্গিত করে যে, যৌন নির্বাচন প্রাণীর যৌন প্রজননকে ব্যাখ্যা করতে পারে।
আলবার্ট ভিক্টোরিয়া যতীন্দ্র মোহন গভ. গার্লস হাই স্কুল
'''আলবার্ট ভিক্টোরিয়া যতীন্দ্র মোহন গভ. গার্লস হাই স্কুল''' হচ্ছে বাংলাদেশের মুন্সীগঞ্জ জেলার মুন্সীগঞ্জ সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৮৯২ সালে।
ইতিহাস
১৮৯২ সালে মুন্সীগঞ্জে মহারাণী ভিক্টোরিয়া ও তাঁর স্বামী আলবার্টের নামে আলবার্ট ভিক্টোরিয়া হায়ার ইংলিশ স্কুল নামে একটি বিদ্যালয় প্রতিষ্ঠিত হয়। পরবর্তীতে, বিভিন্ন সময়ে বিভিন্ন জনে অর্থ-কড়ি দিয়ে বিদ্যালয়ের শিক্ষা-কার্যক্রম চালিয়ে নিয়ে গিয়েছেন। তাঁদের মধ্যে অন্যতম ছিলেন যতীন্দ্র মোহন। সম্ভবতঃ ১৯৩৮ সাল থেকে ১৯৪২ সালের মধ্যে বিদ্যালয়ের সাথে যতীন্দ্র মোহন বাবুর নাম অন্তর্ভূক্ত করা হয়। তখন থেকে বিদ্যালয়ের নামকরণ হয় আলবার্ট ভিক্টোরিয়া যতীন্দ্র মোহন স্কুল। ১৯৬৭ সালে জাতীয়করণ হলে বিদ্যালয়টি আলবার্ট ভিক্টোরিয়া যতীন্দ্র মোহন সরকারি বালিকা উচ্চ বিদ্যালয় নামধারণ করে।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ